Hej Bolius 


Vi har et hus fra 2013. Der er flere fejl som vi gentagne gange har klaget over, men byggefirmaet siger nu at det er forældet.


Jeg har læst i jeres 1 og 5 års gennemgang at entreprenørens ansvar for mangler nu ifølge forældelsesloven først ophører efter 10 år. 


Kan i bekræfte dette? 


Venlig hilsen


Jørgen J


Vi har gentagne gange klaget over fejl - kan byggefirmaet trække tiden og så mene at kravet er forældet?
Hej Jørgen


Hvis I gentagne gange og løbende har klaget over mangler kan entreprenøren ikke kalde det forældet nu.  
  
 Videre kommer det an på hvilke aftalebetingelser som I har indgået med entreprenøren. 


Bygger jeres aftale på AB Forbruger er der klokkeklart en 10 års garanti. 


Har I en AB92 kontrakt er der kun 5 år, men med mulighed for at køre videre, hvis der er tale om skjulte eller på anden måde væsentlige mangler.


Som forbrugere bliver I dog typisk beskyttet op til 10 år efter. Men der er undtagelser for reglen.  
 Men tilbage til start. Hvis I løbende har klaget over nogle mangler, som ikke er blevet udbedret tilstrækkeligt eller bare skubbet. Så er jeres krav mere end gældende – forstået på den måde, at de skulle have været udbedret (korrekt) for 5 år siden!


Husk advokat og byggeteknisk rådgiver. 


Og så held og lykke med det.

